Ruī Lopess de Segura

Ruī Lopess de Segura (; 1530. gads - 1580. gads, Spānija) bija Spānijas šahists un garīdznieks.

 Biogrāfija 
16. gadsimtā bijis vadošais Spānijas šahists. Kalpojis kā Romas katoļu garīdznieks dzimtajā Badahosas provincē, vēlāk kļuvis par Seguras bīskapu, taču šahs viņu padarījis pazīstamu arī tā laika Spānijas karaļa Felipes II galmā. 1560. gadā baznīcas uzdevumā apmeklēja Romu, kur atrada arī laiku šaha cīņām ar tā laika labākajiem Itālijas šahistiem, kurus Lopesam izdevies apspēlēt. Pēc atgriešanās no Itālijas 1561. gadā izdevis grāmatu par šahu "Libro de la invención liberal y arte del juego del Axedrez" ("Grāmata par atjautību un mākslu šaha spēlē"), kurā atspoguļojis sava laika šaha teorijas attīstību.The works of Damiano, Ruy-Lopez, and Salvio, on the game of chess, tr. and arranged with remarks ... by Damiano, Ruy López de Sigura. Published 1813 Grāmata piedzīvojusi atkārtotus izdevumus un tikusi tulkota vācu, franču un portugāļu valodās. 1575. gadā spēcīgākie Itālijas šahisti ar Paolo Boi priekšgalā ieradušies atbildes vizītē Madridē un guvuši revanšu Spānijas karaļa klātbūtnē.
200px|left|thumb|Šaha spēle Spānijas karaļa galmā
Pazīstams ar savu ieguldījumu šaha atklātņu teorijā, kur viņam par godu ir nosaukta Spāņu atklātne - 1. e4 e5 2. Zf3 Zc6 3. Lb5. Pats Lopess gan uzskatīja savu atklātni par melno gājiena 2. ... Zc6 atspēkojumu un par labāku gājienu uzskatīja mūsdienu Filidora aizsardzību - 2. ... d6.

 Atsauces 

 Ārējās saites 

Kategorija:1530. gadā dzimušie
Kategorija:1580. gadā mirušie
Kategorija:Estremadurā dzimušie
Kategorija:Spānijas šahisti
Kategorija:Spānijas Romas katoļu garīdznieki